Amics de les Arts i Joventuts Musicals

Exposició-Llibre-Dossier · INICIS DE LA FOTOGRAFIA CONTEMPORÀNIA A TERRASSA · «Fotografia Creativa» (1973-1982) · Canvi de paradigma · Samuel Garrofé
2026-01-19 - 2026-02-28
Aquesta presentació amb diapositives necessita JavaScript.
Exposició-Llibre-Dossier
INICIS DE LA FOTOGRAFIA CONTEMPORÀNIA A TERRASSA
«Fotografia Creativa» (1973-1982)
Canvi de paradigma
Samuel Garrofé

ImatgeDossier 1 – Taller Fotogràfic

Organitza:
Taller Fotogràfic

«Calia complementar la visió dels peoners de la nostra fotografia, els professionals del tombant del segle, amb la generació més recent sorgida a Catalunya els darrers anys, formada bàsicament per fotografs nascuts els anys cinquanta amb unes afinitats conceptuals i gremials que han assolit el seu exponent més alt amb les Jornades Catalanes de Fotografia o la Primavera Fotogràfica, potser el moment culminant i l’actuació pública més assenyalada de la promoció que comentem».

Daniel Giralt-Miracle
Catàleg de l’exposició «Fotografia Contemporània a Catalunya»
Primavera fotogràfica de 1982

Exposició:
Sala La Cúpula d’Amics de les Arts i Joventuts Musicals
Del dilluns 19 de gener al divendres 27 de febrer
Presentació del dossier:
Divendres 30 de gener a les 19 h
Sala Morera d’Amics de les Arts i Joventuts Musicals
_____
𝐓’𝐡𝐚 𝐢𝐧𝐭𝐞𝐫𝐞𝐬𝐬𝐚𝐭 𝐚𝐪𝐮𝐞𝐬𝐭 𝐜𝐨𝐧𝐭𝐢𝐧𝐠𝐮𝐭?
📧 Subscriu-te al nostre 𝐵𝑢𝑡𝑙𝑙𝑒𝑡𝑖́ i rebràs, cada quinze dies, les novetats culturals al teu correu electrònic.
📲 Informa’t també a través del nostre canal de WhatsApp (dilluns i dijous).
i segueix-nos a Instagram, Facebook i X (Twitter) per no perdre’t cap activitat.

EXPOSICIÓ · Palau Ferré, vitalitat intensa · Del 7 al 26 de febrer · Sala Salvador Alavedra
2026-02-07 - 2026-02-27
Aquesta presentació amb diapositives necessita JavaScript.

Amics de les Arts i Joventuts Musicals (AAiJM) presenta Palau Ferré, vitalitat intensa, una exposició que es podrà visitar del 7 al 26 de febrer i que forma part del Cicle Grans Artistes.
El Cicle Grans Artistes ha projectat durant l’últim any i mig al públic terrassenc noms eminents de l’art català, com l’apassionat del circ Joan Soler Jové, el fauvista Josep Amat o l’informalisme expressiu de Juanita de Batlle, consolidant AAiJM com un espai imprescindible per a l’exhibició artística dins el mapa cultural català.
La mostra clou la commemoració del 25è aniversari de la mort del pintor cubista Maties Palau Ferré (Montblanc, 1921-2000), conegut com «el pintor que cremava els seus quadres».
Inauguració
📅 Dissabte 7 de febrer, a les 18.30 h

Una exposició construïda a partir d’una crida pública
La mostra ha estat possible gràcies a les obres cedides per col·leccionistes particulars del Vallès, després de la crida pública impulsada per Amics de les Arts i Joventuts Musicals i la família de l’artista. L’exposició ha estat comissariada per l’historiador Francesc Marco-Palau.
Un recorregut per l’univers de Palau Ferré
Segons el comissari de l’exposició, la mostra permet endinsar-se en l’imaginari idealitzat de Palau Ferré:
“la reinterpretació del paisatge geomètric, les figures femenines d’ulls ametllats que tant caracteritzen la seva obra, les síndries, les tulipes o els coloms de la pau, sempre amb l’intens cromatisme de la seva pintura de les segones avantguardes”.
Pintures mai exposades públicament
L’exposició inclou olis, ceres i tintes xineses, així com fotografies, reproduccions litogràfiques i documentació d’hemeroteca. Entre les obres mai exposades destaquen Noia amb colom groc i Noia amb vestit blau, sol i colom, dos olis especialment lírics que sintetitzen la cosmovisió de l’artista, amb la figura femenina i el colom com a símbol universal de la pau.
També es pot veure per primera vegada un Paisatge geomètric, oli sobre tela que posa de manifest la vocació constructiva de Palau Ferré, així com diverses ceres inèdites sobre paper. L’obra presenta un cel rogenc geometritzat sobre la geografia de la seva població natal, amb el record del passat medieval i una vegetació paradisíaca en primer pla.
Completa el recorregut Noia amb tulipa als llavis, una tinta xinesa que no s’havia pogut veure des del 1989.
La documentació d’hemeroteca inclou materials de capçaleres com la ja desapareguda Al Vent. Revista de Terrassa, així com publicacions més recents del Diari de Terrassa i de la revista semestral Vallesos.
L’exposició també presenta un cartell icònic creat per a Amnistia Internacional, utilitzat pel nucli terrassenc de l’ONG als anys vuitanta per reivindicar els Drets Humans.
Un poema inèdit de Vicenç Villatoro
La mostra incorpora un poema inèdit de l’escriptor i periodista Vicenç Villatoro, inspirat en l’obra Noia amb colom groc. El poema evoca un somni al voltant d’una pau groga sobre un cel de cobalt i forma part d’una iniciativa que uneix art i literatura.
Aquest projecte d’art i literatura compta també amb aportacions de referents de les lletres catalanes com Carles Duarte, Aina Garcia-Carbó, Tomeu Martí, Renada-Laura Portet i Antoni Canu.
Cloenda commemorativa
L’exposició d’Amics de les Arts i Joventuts Musicals clou els actes commemoratius del 25è aniversari de la mort de Palau Ferré, que al llarg del 2025 s’han celebrat arreu de Catalunya amb estudis, homenatges, conferències, clubs de lectura i mostres temàtiques en ciutats com Reus, Tarragona, Montblanc, Santa Coloma de Farners, Lloret de Mar i Barcelona.
En aquest context de reconeixement, el cartell de la darrera edició de la Universitat Catalana d’Estiu, celebrada a Prada de Conflent, es va il·lustrar amb un paisatge primaveral de Palau Ferré, seguint l’estela d’edicions anteriors dedicades a artistes com Antoni Tàpies, Andreu Alfaro, Jaume Plensa i Miquel Barceló.
Aquest ressorgiment del llegat artístic de Palau Ferré s’inicia amb la commemoració de l’Any Palau Ferré, impulsada per la Generalitat de Catalunya l’any 2021, coincidint amb el centenari del seu naixement, i s’ha vist reforçat amb la publicació, l’any 2023, de la novel·la La dona més pintada, de Màrius Serra, inspirada en la vida del pintor.
La mostra de Terrassa s’inscriu plenament en aquest procés i contribueix a la revalorització i difusió del llegat artístic de l’autor.
Maties Palau Ferré
Pintor, escultor i ceramista, format a l’Escola Superior de Belles Arts Sant Jordi de Barcelona, Palau Ferré (Montblanc, 1921-2000) —conegut com el pintor que cremava els seus quadres— va ser un artista figuratiu influït pel cubisme picassià, pels Salons d’Octubre i pels anys viscuts a París. Vinculat als valors de la pau, la llibertat i la solidaritat, va col·laborar amb ONG i projectes socials i és considerat un dels artistes més singulars de l’art català del segle XX.
📅 Del 7 al 26 de febrer
🎉 Inauguració: dissabte 7 de febrer, a les 18.30 h
📍 Sala Salvador Alavedra
Amics de les Arts i Joventuts Musicals
_____
T’ha interessat aquest contingut?
📧 Subscriu-te al nostre butlletí i rebràs, cada quinze dies, les principals novetats culturals directament al teu correu electrònic.
📲 Apunta’t també al Canal de Whatsapp, on compartim continguts d’interès cada dilluns i dijous.
📱Segueix-nos a Instagram, Facebook i X (Twitter) per estar al dia de totes les activitats d’Amics de les Arts i Joventuts Musicals.
